Ihi, asnulfu aseklan macci kan d tuddma n yiferdisen tsekla tamensayt, d tamussni n umeskar deg usidef-nsent deg tedyant n wungal, ayen d-yernan talqayt d thuski i wungal , tazmert n uneggal Rabia ad yezdi gar umaḍal asugnan aseklan d umaḍal amselɣan ideg yettidir umeskar. Tatrarit mačči d tatut n wayen yellan d amensay maca d lebni ɣef wansay akken ad d-nawi amaynut. Ulac imal ur nebni ɣef yizri.Ungal aqbayli yebna ɣef wawal, yettuɣal armi d awal.